作者:高文秀
標題:保成公徑赴澠池會・折桂令
內容:則見這金鑾殿樂奏簫韶。(趙成公雲)因你二人齊家治國，竭力盡忠，故設筵宴管待也。(正末唱)將他這寶篆香飄，絳蠟光搖。(廉頗雲)大夫，咱託一人之洪福，定七國之干戈，天下太平，萬民安樂也。(正末唱)見如今萬剩登基，百司進禮，四海來朝。(趙成公雲)因為你於國有功，今日個封官賜賞也。(正末唱)今日個褒功績升官進爵，賞勳勞裂土分茅。(廉頗雲)豈不聞一人有慶，兆民賴之也！(正末唱)見如今黎庶歌謠，雨順風調，萬世皇圖，地厚天高。(趙成公雲)則為那澠池會上結仇冤，趙國公卿有二賢。武將廉頗安社稷，相如謀略古今傳。加你為上卿之職頭庭相，廉頗你總領三軍金印懸。今日個文臣武將安天下，永保皇朝萬萬年。(同下)。